text: Центърът на тежестта на технологичната индустрия се мести
  Прочитания 5895 прочитания Коментари 9 коментара Препоръчвания 2 препоръчвания Запазване Запазване
  18 февруари 2021 11:09
  Къде отидоха всички © Shutterstock
  Силициевата долина винаги е била повече начин на мислене, отколкото място. Нейната определяща характеристика е готовността да се правят високорискови инвестиции в обещаващи, но недоказани технологии. Докато променя технологиите - от персонални компютри и интернет до приложения за смартфони и облачни технологии, фокусът й се измества.
  Под влияние на пандемията той се движи в няколко направления. Да започнем с реалния свят. Центърът на Силициевата долина беше Пало Алто, градът, където се намира Станфордският университет и в единия край е Sand Hill Road - предпочитано местоположение на водещите компании за рисков капитал (VC). Но през последните години географският й център се премести на север, в Сан Франциско, където са базирани повечето "еднорози" (стартъпи с оценка над 1 млрд. долара). Сега COVID-19 превърна града в нещо като призрачно място, Силициевата долина се шири в различни посоки.